ສື່ສານ ອົດສະຕາລີ ໃຫ້ຂ່າວກ່ຽວກັບການຢ້ຽມຢາມຂອງທ່ານນາຍົກລັດຖະມົນຕີ ຫງວຽນເຕິນຢຸງ
ພາບ: Duc Tam/TTXVN
ພາຍຫຼັງທ່ານນາຍົກລັດຖະມົນຕີ ຫວຽດນາມ ຫງວຽນເຕິນຢຸງ ສິ້ນສຸດການຢ້ຽມຢາມ ອົດສະຕາລີ ຢ່າງດີງາມໃນລະຫວ່າງວັນທີ 17-18/3, ໜັງສືພິມຫຼາຍສະບັບຂອງອົດສະຕາລີ ໄດ້ໃຫ້ຂ່າວກ່ຽວກັບໝາກຜົນການຢ້ຽມຢາມຄັ້ງນີ້. ສຳນັກຂ່າວ News ໃຫ້ຂ່າວ ອົດສະຕາລີ ແລະ ຫວຽດນາມ ໄດ້ເຊັນສັນຍາຂໍ້ຕົກລົງສະບັບໜຶ່ງໃນຫຼາຍຂົງເຂດຈາກຄວາມສະຫງົບປອດໄພເຖິງການປ່ຽນແປງຂອງດິນຟ້າອາກາດ. ຕາມ News ແລ້ວ, ທ່ານນາຍົກລັດຖະມົນຕີ ອົດສະຕາລີ Tony Abbott ຕີລາຄາພິທີເຊັນສັນຍາຂໍ້ຕົກລົງຄູ່ຮ່ວມມືຮອບດ້ານ ແມ່ນຂີດໝາຍປະຫວັດສາດ ສຳຄັນໃນການພົວພັນ 2 ປະເທດ. ການພົວພັນລະຫວ່າງ ອົດສະຕາລີ-ຫວຽດນາມ ແມ່ນການພົວພັນໝັ້ນຄົງ, ເຂັ້ມແຂງ ແລະ ພວມພັດທະນາຢ່າງຕໍ່ເນື່ອງ, ຈະໄດ້ຮັບການປັບປຸງກ່ວາອີກ ຖ້າຫາກການເຈລະຈາກ່ຽວກັບສັນຍາຄູ່ຮ່ວມມືຂ້າມປາຊີຟິກ (TPP) ໄດ້ສຳເລັດໃນປີ 2015. ກ່ຽວກັບການຄ້າ, ໜັງສືພິມ The Australia ໄດ້ຄັດສະເໜີຄຳເວົ້າຂອງທ່ານສາສະດາຈານ Carl Thayer ໃຫ້ຮູ້ວ່າ ການພົວພັນ 2 ຝ່າຍຂອງ ອົດສະຕາລີ-ຫວຽດນາມ ພວມລື່ນກາຍການພົວພັນຄູ່ຮ່ວມມື ອາຊີຕາເວັນອອກສ່ຽງໃຕ້ ທີ່ເປັນມູນເຊື້ອແມ່ນ ໄທ ໂດຍໄວ. ກ່ຽວກັບການຮ່ວມມືປ້ອງກັນຊາດ, ໜັງສືພິມ Skynews ແລະ The Australia ພ້ອມກັບໜັງສືພິມ ອື່ນໆຂອງອົດສະຕາລີ ກໍ່ໃຫ້ຂ່າວກອງທັບຫວຽດນາມ ຈະເຂົ້າຮ່ວມການຝຶກອົບຮົມ ແລະ ຊ້ອມຮົບພ້ອມກັບກຳລັງປ້ອງກັນຊາດ ອົດສະຕາລີ.
(ແຫຼ່ງຄັດຈາກ VOV)